Na osnovu člana 21. st. 1. i 2. Zakona o nacionalnom okviru kvalifikacija Republike Srbije („Službeni glasnik RS”, broj 27/18) i člana 43. stav 1. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12 – US, 71/12, 7/14 – US, 44/14 i 30/18 – dr. zakon),

Vlada donosi

**ODLUKU**

**o osnivanju Sektorskog veća za sektor zdravstva i socijalne zaštite**

"Službeni glasnik RS", br. 104 od 28. decembra 2018 57 od 9. avgusta 2019.

1. Osniva se Sektorsko veće za sektor zdravstva i socijalne zaštite (u daljem tekstu: Sektorsko veće) za oblasti koje se odnose na stomatologiju, medicinu, farmaciju, negu bolesnika uključujući i zdravstvenu negu starih ljudi, brigu o zdravlju osoba sa invaliditetom, pružanje nege trudnicama za vreme trudnoće, porođaja i postnatalnom periodu, kao i na tradicionalnu, odnosno komplementarnu medicinu. Oblast socijalne zaštite odnosi se na brigu o starim i odraslim licima sa invaliditetom, brigu o deci i mladima i uslugama socijalnog rada i savetovanja.

2. Zadaci Sektorskog veća su da:

1) analizira postojeće i utvrđuje potrebne kvalifikacije u sektoru;

2) identifikuje kvalifikacije koje treba osavremeniti;

3) identifikuje kvalifikacije koje više ne odgovaraju potrebama sektora;

4) donosi odluku o izradi predloga standarda kvalifikacija u okviru sektora;

5) daje mišljenje o očekivanim ishodima znanja i veština unutar sektora;

6) promoviše dijalog i neposrednu saradnju između sveta rada i obrazovanja;

7) promoviše mogućnosti za obrazovanje, obuku i zapošljavanje unutar sektora;

8) identifikuje mogućnosti za obučavanje odraslih unutar sektora;

9) razmatra implikacije nacionalnog okvira kvalifikacija na kvalifikacije unutar sektora;

10) predlaže liste kvalifikacija po nivoima i vrstama koje mogu da se stiču priznavanjem prethodnog učenja;

11) obavlja druge poslove u skladu sa Zakonom o nacionalnom okviru kvalifikacija Republike Srbije.

3. Za članove Sektorskog veća, na pet godina imenuju se:

1) na predlog Privredne komore Srbije i reprezentativnih udruženja poslodavaca:

(1) Tatjana Milošević;

(2) Dragana Milutinović.

2) na predlog strukovnih komora, odnosno udruženja:

(1) Komora socijalne zaštite:

– prof. dr Miroslav Brkić;

(2) Asocijacija centara za socijalni rad:

– Sandra Perić;

(3) Udruženje poslodavaca ustanova socijalne zaštite Republike Srbije:

– Zoran Milačić;

(4) Lekarska komora Srbije:

– Milena Jovović;

(5) Farmaceutska komora Srbije:

– Tatjana Žunić;

(6) Komora biohemičara Srbije:

– Slavica Cimbaljević;

(7) Komora medicinskih sestara i zdravstvenih tehničara Srbije:

– Vesna Nikolić;

(8) Stomatološka komora Srbije – spec. dr stom. Čedomir Pantelić.\*

3) na predlog Saveta za stručno obrazovanje i obrazovanje odraslih – mr Biljana Jovanović Glavonjić.

4) na predlog Konferencije univerziteta i Konferencije akademija i visokih škola:

(1) prof. dr Ivanka Marković – KONUS;

(2) prof. dr Marko Vojvodić, KASSS.

5) na predlog Nacionalne službe za zapošljavanje – Snežana Dodig.

6) na predlog:\*

(1) Ministarstva prosvete, nauke i tehnološkog razvoja – Vesna Nedeljković;\*

(2) Ministarstva za rad, zapošljavanje, boračka i socijalna pitanja – Milena Antić Janić;\*

(3) Ministarstva zdravlja – Ljiljana Jovanović;\*

(4) Ministarstva omladine i sporta – Snežana Klašnja.\*

7) na predlog reprezentativnih granskih sindikata:

(1) Granski sindikat zdravstva i socijalne zaštite „Nezavisnost”:

– dr Dragan Nikolić;

(2) Sindikat zaposlenih u zdravstvu i socijalnoj zaštiti Srbije:

– Zoran Savić;

(3) Sindikat lekara i farmaceuta Srbije:

– dr Milan Maksimović;

(4) Sindikat medicinskih sestara i tehničara Srbije:

– Marina Đorđević;

(5) Konfederacija slobodnih sindikata:

– Zoran Nikodijević.

8) na predlog zajednice stručnih škola:

(1) Biljana Bojanić, Udruženje medicinskih škola.

9) na predlog:

(1) Zavoda za unapređivanje obrazovanja i vaspitanja – Ljiljana Filipović;

(2) Republičkog zavoda za socijalnu zaštitu – Svetlana Živanić;

(3) Pokrajinskog zavoda za socijalnu zaštitu – Maja Dumnić;

(4) Instituta za javno zdravlje Srbije „Dr Milan Jovanović Batut” – dr Olivera Ninković i Slađana Baroš.

Članovi Sektorskog veća iz stava 1. tač. 3), 5), 6), tač. 8), i 9) podtač. (1), učestvuju u radu Sektorskog veća u svim oblastima rada Sektorskog veća iz tačke 1. ove odluke.

Članovi Sektorskog veća iz stava 1. tačke 1), 4) i 7) ravnomerno se rotiraju u radu Sektorskog veća za sve sektore rada po redosledu koji se utvrđuje u skladu sa poslovnikom o radu Sektorskog veća.

Članovi Sektorskog veća iz stava 1. tačka 2) i tačka 9) podtač. (2)–(4) ove tačke učestvuju u radu za oblast rada sektora za koji su imenovani.\*

\*Službeni glasnik RS, broj 57/2019

4. Članovi Sektorskog veća između sebe biraju predsednika iz reda članova koji učestvuju u radu u svim oblastima rada Sektorskog veća iz tačke 1. ove odluke.

5. Sektorsko veće donosi poslovnik o svom radu.

6. Godišnji izveštaj o radu Sektorsko veće podnosi Agenciji za kvalifikacije, ministarstvu nadležnom za poslove obrazovanja i Vladi, najkasnije do 1. marta tekuće godine za prethodnu kalendarsku godinu.

7. Administrativno-tehničku podršku Sektorskom veću pruža Agencija za kvalifikacije.

8. Članovi Sektorskog veća i stručnih timova imaju pravo na naknadu za rad u visini koju utvrdi Vlada.

9. Ova odluka stupa na snagu osmog dana od dana objavljivanja u „Službenom glasniku Republike Srbije”.

05 broj 02-02-12710/2018

U Beogradu, 27. decembra 2018. godine

Vlada

Predsednik,

Ana Brnabić, s.r.